
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

Изх.№ 61-00-65/17.02.2025 г.
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Предоставяне на временен безлихвен заем, в размер до 24 000 лв., от временно свободните средства от бюджета на Община Златоград за 2025 г. и/или от сметките за средства от Европейския съюз за авансово финансиране разходите за проект по процедура чрез директно предоставяне на безвъзмездна финансова помощ BG05SFPR002-2.012 „Иновативни здравно – социални услуги, финансиран от Програма „Развитие на човешките ресурси“ 2021-2027.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С решение № И 334, взето с Протокол № 26 от 28.01.2025 г., Общински съвет – Златоград даде съгласие Община Златоград да кандидатства с проектно предложение  по Процедура BG05SFPR002-2.012 „Иновативни здравно-социални услуги“, финансирана по  Програма „Развитие на човешките ресурси“ 2021-2027г.    
Целта на процедурата е да осигури подкрепа в домашна среда за лицата от най-уязвимите групи от населението и да се разширят възможностите за предоставяне на социални и интегрирани здравно – социални услуги в домашна среда, включително и чрез иновативен модел за дистанционен мониторинг на здравословния и психологически статус на хора с хронични заболявания и трайни увреждания, както и самотноживеещи възрастни в невъзможност за самообслужване. 

В условията за кандидатстване е заложено изискване към общините да започнат предоставяне на услугите по бъдещата процедура. Иновативните здравно-социални услуги са естествено продължение на проект „Грижа в дома в Община Златоград“, който приключи на 31.01.2025 г. 
Съгласно писмо на Министерство на труда и социалната политика с изх.№ 08-737/09.12.2024 г., дейностите по предоставяне на иновативните здравно социални –услуги следва да стартират от деня следващ датата на приключване на здравно-социалната услуга по процедура „Грижа в дома“.

Във връзка с това, считано от 03.02.2025 г. са назначени 9 лица, на 4 часа, на длъжност „Домашен помощник“.

Разходите за предоставяне на услугите за периода между приключилия договор по „Грижа в дома“ и подписването на договора по новата мярка ще бъдат покрити след одобрение на проектите.
Във връзка с гореизложеното, до стартирането на проекта и получаване на авансово плащане ще е необходимо от бюджета на Община Златоград за 2025 г. да се изплащат заплати и осигурителни вноски за сметка на работодател на наетите лица, като по предварителни изчисления от екипа за управление на проекта, разходите за четири месеца възлизат приблизително на 23 180 лв.

На основание чл. 104, ал.1, т.4 и т.5 и чл. 126 от Закона за публичните финанси, с решение на общинския съвет могат да се отпускат временни безлихвени заеми от сметките за средства от ЕС и от общинския бюджет, с които авансово да се финансират плащания по проекти, финансирани със средства от Европейския съюз и от други международни програми и договори, като срокът за погасяване на заемите се обвързва със сроковете на ползването на съответното финансиране със средства от Европейския съюз.

Предвид гореизложеното предлагам Общински съвет Златоград да вземе следното 
РЕШЕНИЕ :
На основание чл.21, ал.1, т.10 и ал.2 от Закона за местното самоуправление и местната администрация и чл.104, ал.1, т.4 и т.5 и ал.4 от Закона за публичните финанси, Общински съвет – Златоград:
1. Дава съгласие за предоставяне на временен безлихвен заем, в размер до 24 000 лв., от бюджета на община Златоград за 2025 г. и/или от сметките за средства от Европейския съюз, за авансово финансиране на плащания за проект по процедура „Иновативни здравно-социални услуги“, финансиран от Програма „Развитие на човешките ресурси“ 2021-2027.
2. Срок на възстановяване – при условията на чл.104, ал.4 от Закона за публичните финанси.

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

